উভধর্মী পদার্থ
রসায়নে অ্যাম্ফোটেরিক বা উভধর্মী পদার্থ হলো একটি অণু বা আয়ন যা অ্যাসিড এবং ক্ষার উভয় হিসাবে বিক্রিয়া করতে পারে। এটি কোন ধরনের পদার্থের মতো আচরণ করবে, তা নির্ভর করে কোন বিক্রিয়ায় ব্যবহার করা হচ্ছে তার উপর। 'অ্যাম্ফোটেরিক' শব্দের উপসর্গটি গ্রীক উপসর্গ অ্যাম্ফি থেকে উদ্ভূত যার অর্থ "উভয়"। ব্রনস্টেড-লাউরি অম্ল-ক্ষার তত্ত্ব অনুসারে উভধর্মী যৌগ হলো এমন এক ধরনের অণু, যা প্রোটন (H+) দান বা গ্রহণ করতে পারে। যেমন: অ্যামাইনো অ্যাসিড এবং প্রোটিন, যার মধ্যে অ্যামাইন এবং কার্বক্সিলিক অ্যাসিড গ্রুপ রয়েছে এবং জলের মতো স্ব-আয়নাইজ যোগ্য যৌগ। অ্যামফোলাইট হলো উভধর্মী অণু যা অম্লীয় এবং ক্ষারক উভয়ের ন্যায় আচরণ করতে পারে। উদাহরণস্বরূপ, একটি অ্যামিনো অ্যাসিড (H 2 N–RCH–CO 2 H) এর একটি ক্ষারীয় যৌগ NH2 এবং একটি অম্লীয় যৌগ COOH উভয়ই রয়েছে এবং রাসায়নিক ভারসাম্যের বিভিন্ন কাঠামো হিসাবে বিদ্যমান: H2N–RCH–CO2H + H2O H2N–RCH–COO−+ H3O+ H3N+–RCH–COOH + OH− H3N+–RCH–COO− + H2O পানি প্রায় নিরপেক্ষ একটি যৌগ (pH ≅ ৭), মৌলিক অ্যামিনো গ্রুপ বেশিরভাগই প্রোটোনেটেড এবং কার্বক্সিলিক অ্যাসিড বেশিরভাগই ডিপ্রোটোনেটেড, যাতে প্রধানত H3N+–RCH–COO− মূলক উপস্থিত থাকে। যে যৌগের গড় pH শূন্য তাকে অণুর আইসোইলেক্ট্রিক বিন্দু বলে। অ্যামফোলাইটগুলি আইসোইলেক্ট্রিক ফোকাসিং -এ ব্যবহারের জন্য একটি স্থিতিশীল pH গ্রেডিয়েন্ট স্থাপন করতে ব্যবহৃত হয়। ধাতব অক্সাইড যা অ্যাসিডের সাথে বিক্রিয়া করে লবণ এবং জল তৈরি করে। অনেক ধাতু (যেমন দস্তা, টিন, সীসা, অ্যালুমিনিয়াম এবং বেরিলিয়াম ) উভধর্মী অক্সাইড বা হাইড্রোক্সাইড গঠন করে। Al2O3 একটি উভধর্মী পদার্থের অক্সাইডের উদাহরণ। অ্যামফোটেরিজম অক্সাইডের জারণ অবস্থার উপর নির্ভর করে। উভধর্মী অক্সাইডের মধ্যে রয়েছে সীসা (II) অক্সাইড এবং জিঙ্ক (II) অক্সাইড,ইত্যাদি।